พระราชบัญญัติระเบียบข้าราชการกรุงเทพมหานคร (ฉบับที่ 2) พ.ศ. 2522

พระราชบัญญัติ

พระราชบัญญัติ
ระเบียบข้าราชการกรุงเทพมหานคร
(ฉบับที่ ๒)
พ.ศ. ๒๕๒๒

ภูมิพลอดุลยเดช ป.ร.
ให้ไว้ ณ วันที่ ๑๖ เมษายน
พ.ศ. ๒๕๒๒
เป็นปีที่ ๓๔
ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช  มีพรมบรมราชโองการโปรด
เกล้า ฯ ให้ประกาศว่า

                        โดยที่เป็นการสมควรแก้ไขเพิ่มเติมกฎหมายว่าด้วยระเบียบข้าราชการ
กรุงเทพมหานคร

                        จึงทรงพระกรุณาโปรดเกล้า
ฯ ให้ตราพระราชบัญญัติขึ้นไว้โดยคำแนะนำและ
ยินยอมของสภานิติบัญญัติแห่งชาติ ทำหน้าที่รัฐสภา
ดังต่อไปนี้

                        มาตรา
๑  พระราชบัญญัตินี้เรียกว่า พระราชบัญญัติระเบียบข้าราชการ
กรุงเทพมหานคร (ฉบับที่ ๒) พ.ศ. ๒๕๒๒

                        มาตรา
๒* 
พระราชบัญญัตินี้ให้ใช้บังคับตั้งแต่วนถัดจากวันประกาศในราช
กิจจานุเบกษาเป็นต้นไป
                        *[รก.๒๕๒๒/๕๗/๑พ/๒๓/เมษายน
๒๕๒๒]

                        มาตรา
๓  ให้ยกเลิกความในมาตรา ๓  แห่งพระราชบัญญัติระเบียบข้าราชการ
กรุงเทพมหานคร พ.ศ. ๒๕๑๖ และให้ใช้ความต่อไปนี้แทน
                        มาตรา ๓  ในพระราชบัญญัตินี้
                        ข้าราชการกรุงเทพมหานคร หมายความว่า
ข้าราชการซึ่งปฏิบัติหน้าที่ราชการ
ของกรุงเทพมหานคร 
โดยได้รับเงินเดือนจากเงินงบประมาณหมวดเงินเดือนของกรุงเทพมหานครหรือจากเงินงบประมาณของรัฐบาลที่ให้เป็นเงินอุดหนุนแก่กรุงเทพมหานคร
                        รัฐมนตรี หมายความว่า รัฐมนตรีผู้รักษาการตามพระราชบัญญัตินี้

                        มาตรา
๔ ให้ยกเลิกความในมาตรา ๔ แห่งพระราชบัญญัติระเบียบข้าราชการ
กรุงเทพมหานคร พ.ศ. ๒๕๑๖ และให้ใช้ความต่อไปนี้แทน
                        มาตรา ๔  ข้าราชการกรุงเทพมหานคร มีสองประเภท คือ
                        (๑)  ข้าราชการกรุงเทพมหานครสามัญ  ได้แก่ข้าราชการกรุงเทพมหานครซึ่งรับ
ราชการโดยได้ได้รับเงินเดือนในอัตราสามัญ
แต่ไม่รวมถึงข้าราชการครูกรุงเทพมหานคร
                        (๒)  ข้าราชการราชครูกรุงเทพมหานคร
ได้แก่ข้าราชการกรุงเทพมหานครซึ่ง
ดำรงตำแหน่งเป็นผู้สอนประจำในสถานศึกษาของกรุงเทพมหานคร
หรือดำรงตำแหน่งอื่นซึ่งมีหน้าที่เป็นผู้บริหารและให้การศึกษาในสถานศึกษาของกรุงเทพมหานคร

                        มาตรา
๕  ให้ยกเลิกความในมาตรา ๕
แห่งพระราชบัญญัติระเบียบข้าราชการ
กรุงเทพมหานคร พ.ศ. ๒๕๑๖ และให้ใช้ความต่อไปนี้แทน
                        มาตรา ๕  ให้นำกฎหมายว่าด้วยระเบียบข้าราชการพลเรือนในส่วนที่เกี่ยวกับ
ข้าราชการพลเรือนสามัญมาใช้บังคับแก่ข้าราชการกรุงเทพมหานครครูกรุงเทพมหานครโดยอนุโลมเว้นแต่ในพระราชบัญญัตินี้จะได้บัญญัติไว้เป็นอย่างอื่น
                        การกำหนดตำแหน่ง
การให้ได้รับเงินเดือน การบรรจุ การแต่งตั้ง การเลื่อนขั้น
เงินเดือนวินัยและการรักษาวินัย การออกจากราชการ
การร้องทุกข์ และการอุธรณ์ของข้าราชการ
กรุงเทพมหานคร
ให้เป็นไปตามกฎหมายว่าด้วยระเบียบข้าราชการพลเรือนว่าด้วยการนั้น เว้นแต่
กรุงเทพมหานครจะได้ทำความตกลงกับ ก.ก.
กำหนดการดังกล่าวเป็นอย่างอื่นโดยให้จัดทำเป็น
พระราชกฤษฎีกา
                        บรรดาคำว่า  ข้าราชการพลเรือน ที่มีอยู่ในกฎหมาย ประกาศ ระเบียบ
ข้อบังคับอื่นใดให้หมายความถึงข้าราชการกรุงเทพมหานครด้วยเว้นแต่จะได้มีกฎหมาย
ประกาศ
ระเบียบ
ข้อบังคับอื่นใดบัญญัติไว้สำหรับข้าราชการกรุงเทพมหานครโดยเฉพาะ

                        มาตรา
๖  ให้ยกเลิกความในมาตรา ๙
แห่งพระราชบัญญัติระเบียบข้าราชการ
กรุงเทพมหานคร พ.ศ. ๒๕๑๖ และให้ใช้ความต่อไปนี้แทน
                        มาตรา ๙ 
ให้ผู้ว่าราชการกรุงเทพมหานครมีอำนาจหน้าที่ในส่วนที่เกี่ยวกับข้า
ราชการกรุงเทพมหานครตามที่กฎหมายว่าด้วยระเบียบข้าราชการพลเรือนกำหนดไว้สำหรับ
รัฐมนตรีเจ้าสังกัดกำหนดไว้สำหรับรัฐมนตรีเจ้าสังกัด
                        ให้ปลัดกรุงเทพมหานครมีอำนาจหน้าที่ในส่วนที่เกี่ยวกับข้าราชการ
กรุงเทพมหานครตามที่กฎหมายว่าด้วยระเบียบข้าราชการพลเรือนกำหนดไว้สำหรับปลัดกระทรวง
และอธิบดี

                        มาตรา  ๗ 
ผู้ใดเป็นข้าราชการกรุงเทพมหานครซึ่งดำรงตำแหน่งเป็นผู้สอน
ประจำในสถานศึกษาของกรุงเทพมหานคร
หรือดำรงตำแหน่งอื่นซึ่งมีหน้าที่เป็นผู้บริหารและให้การศึกษาในสถานศึกษาของกรุงเทพมหานครตามกฎหมายว่าด้วยระเบียบข้าราชการกรุงเทพมหานครอยู่ในวันที่พระราชบัญญัตินี้ประกาศในราชกิจจานุเบกษา
ให้ผู้นั้นเป็นข้าราชการครูกรุงเทพมหานครตามพระราชบัญญัติระเบียบข้าราชการกรุงเทพมหานคร
พ.ศ. ๒๕๑๖  ซึ่งแก้ไขเพิ่มเติมโดยพระราชบัญญัตินี้

                        มาตรา
๘ 
ผู้ใดเป็นข้าราชการกรุงเทพมหานครวิสามัญตามกฎหมายว่าด้วย
ระเบียบข้าราชการกรุงเทพมหานคร
อยู่ในวันที่พระราชบัญญัตินี้ประกาศในราชกิจจานุเบกษาให้ผู้
นั้นเป็นข้าราชการกรุงเทพมหานครวิสามัญต่อไป และให้นำมาตรา
๑๑๖ แห่งพระราชบัญญัติ
ระเบียบข้าราชการพลเรือน พ.ศ.๒๕๑๘ มาบังคับโดยอนุโลม

                        มาตรา
๙ 
การใดที่อยู่ในระหว่างดำเนินการตามกฎหมายว่าด้วยระเบียบข้าราช
การกรุงเทพมหานครที่ใช้อยู่ก่อนวันที่พระราชบัญญัตินี้ใช้บังคับ
การดำเนินการต่อไปสำหรับการ
นั้นให้เป็นไปตามที่ ก.ก.กำหนด

                        มาตรา
๑๐ 
การใดที่เคยดำเนินการได้ตามกฎหมายว่าด้วยระเบียบข้าราชการ
กรุงเทพมหานครที่ใช้อยู่ก่อนวันที่พระราชบัญญัตินี้ใช้บังคับและมิได้บัญญัติไว้ในพระราชบัญญัตินี้จะดำเนินการได้ประการใดให้เป็นไปตามที่
ก.ก. กำหนดโดยไม่ขัดหรือแย้งกับกฎหมาย

                        มาตรา
๑๑ 
ให้รัฐมนตรีว่าการกระทรวงมหาดไทยรักษาการตามพระราช
บัญญัตินี้

ผู้รับสนองพระบรมราชโองการ

ส. โหตระกิตย์
        รองนายกรัฐมนตรี

หมายเหตุ :- เหตุผลในการประกาศใช้พระราชบัญญัติฉบับนี้ คือ
โดยที่กฎหมายว่าด้วยระเบียบ
ข้าราชการกรุงเทพมหานครที่ใช้อยู่ในปัจจุบัน
กำหนดให้ผู้ว่าราชการกรุงเทพมหานครมีอำนาจหน้าที่ในส่วนที่เกี่ยวกับข้าราชการกรุงเทพมหานครแต่เพียงผู้เดียว
ทำให้เกิดอุปสรรคและขาดความคล่องตัวในการบริหารราชการกรุงเทพมหานคร
สมควรแบ่งอำนาจหน้าที่ของผู้ว่าราชการ
กรุงเทพมหานครและปลัดกรุงเทพมหานครเสียใหม่ และนอกจากนี้
สมควรกำหนดให้ครูของ
กรุงเทพมหานครเป็นข้าราชการกรุงเทพมหานครอีกประการหนึ่ง
ต่างจากข้าราชการสามัญ ทั้งนี้
เพื่อให้ครูของกรุงเทพมหานครได้รับสิทธิต่างๆเท่าเทียมกับข้าราชการครูตามกฎหมายว่าด้วย
ระเบียบข้าราชการพลเรือน
จึงจำเป็นต้องตราพระราชบัญญัตินี้ขึ้น

                                                                                    อัมพิกา/แก้ไข
                                                                                    ๒๑/๑/๔๕
                                                                                           A